Ζέλικο Κόμσιτς

Ο Ζέλικο Κόμσιτς (Željko Komšić, 1964-) είναι Βόσνιος δικηγόρος και πολιτικός. Το 2000 εξελέγη δήμαρχος του Νέου Σεράγεβου. Επί δύο χρόνια ήταν επίσης αντιδήμαρχος του Σεράγεβου. Είναι παντρεμένος με την Μουσουλμάνα της Βοσνίας Σαμπίνα, πολιτικό μηχανικό, και έχουν μια κόρη, τη Λάνα.

 Καριέρα 
 Πρώτα χρόνια και σπουδές 
Γεννήθηκε στις 20 Ιανουαρίου του 1964. Η μητέρα του (Σερβοβόσνια) φονεύτηκε κατά την πολιορκία του Σεράγεβο το 1992. Ο Κόμσιτς έχει πτυχίο Νομικής από το Πανεπιστήμιο του Σαράγεβο. Επίσης σπούδασε στη σχολή Διεθνών Υπηρεσιών του Έντμουντ Γουόλς στο Πανεπιστήμιο Τζώρτζταουν στην Ουάσιγκτον (Washington, D.C.), από όπου απέκτησε τίτλο μπάτσελορ  Στη διάρκεια του πολέμου του 1992-1995, ο Κόμσιτς συντάχθηκε με τους υποστηρικτές της ακεραιότητας της Βοσνίας-Ερζεγοβίνης (κυρίως Βόσνιοι Μουσουλμάνοι) και παρασημοφορήθηκε για την τόλμη του.

 Προεδρία 
Είναι μέλος του Σοσιαλδημοκρατικού Κόμματος της Βοσνίας-Ερζεγοβίνης (SDP) και ένας από τους τρεις αντιπροέδρους του. Εξελέγη ως ο Κροάτης αντιπρόσωπος στην Προεδρία της Βοσνίας και Ερζεγοβίνης, στις εκλογές της 1ης Οκτωβρίου 2006 με τετραετή θητεία. Κέρδισε την κροατική έδρα με 40,8% έναντι 23,1% για τον Ίβο Μίρο Γιόβιτς (Κροατική Δημοκρατική Ένωση) και 17,8% για τον Μπόζο Λιούμπιτς (Κροατική Δημοκρατική Ένωση 1990), χάρη στις ψήφους κυρίως των Βόσνιων Μουσουλμάνων.

Στις 6 Ιουλίου του 2007 ανέλαβε προεδρεύων του τριμελούς σώματος και στη συνέχεια από τις 6 Ιουλίου του 2009 ως τις 6 Μαρτίου 2010.

Στις εκλογές που διενεργήθηκαν στις 3 Οκτωβρίου 2010 , ο Κόμσιτς επανεξελέγη μέλος της τριμελούς κρατικής Προεδρίας, ως αντιπρόσωπος της κροατικής εθνότητας, με ποσοστό 60,6%, πάλι χάρη στις ψήφους κυρίως των Βόσνιων Μουσουλμάνων.

Το 2012 εγκατέλειψε το Σοσιαλδημοκρατικό Κόμμα (SDP) και το 2013 ίδρυσε το Δημοκρατικό Μέτωπο, στο οποίο είναι πρόεδρος.

Υπηρέτησε ξανά ως πρόεδρος της Βοσνίας-Ερζεγοβίνης από το 2011 ως το 2012 και ως κροατικό μέλος της Προεδρίας της Βοσνίας, από το 2018.https://www.couriermail.com.au/news/breaking-news/bosnians-vote-in-divisive-general-election/news-story/fbea52ef8353ba316e937a1afc791236https://www.ksl.com/article/46401834/pro-russian-serb-leader-wins-seat-in-bosnias-presidency

Στις 20 Ιουλίου 2019 ανέλαβε ξανά Επικεφαλής της Προεδρίας της Βοσνίας Ερζεγοβίνης, όπως και στις 20 Ιουλίου 2021 και στις 16 Ιουλίου 2025.

Βιβλιογραφία


 Εξωτερικοί σύνδεσμοι 
 Επίσημος ιστότοπος της Προεδρίας της Βοσνίας (στα βοσνιακά/κροατικά/σερβικά)
 Επίσημος ιστότοπος του Κόμσιτς (στα βοσνιακά/κροατικά/σερβικά)

 Παραπομπές 

Κατηγορία:Πρόεδροι της Βοσνίας και Ερζεγοβίνης
Κατηγορία:Δικηγόροι
Κατηγορία:Κροατοβόσνιοι
Κατηγορία:Ηγέτες εν ενεργεία